A BIZOTTSÁG HATÁROZATA
(2005. október 24.)
a 2002/300/EK határozatnak a Bonamia ostreae és/vagy Marteilia refringens vonatkozásában mentes övezetek jegyzékéből kizárt területek tekintetében történő módosításáról
(az értesítés a C(2005) 4081. számú dokumentummal történt)
(EGT vonatkozású szöveg)
(2005/748/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelvre (1) és különösen annak 5. cikkére,
mivel:
(1)
A Bonamia ostreae és/vagy Marteilia refringens vonatkozásában mentes övezetek jegyzékének megállapításáról szóló, 2002. április 18-i 2002/300/EK bizottsági határozat (2) meghatározza azokat a területeket a Közösségben, amelyek a Bonamia ostreae és/vagy Marteilia refringens puhatestű-betegségektől mentesnek tekintendők.
(2)
Írország és az Egyesült Királyság 2005 júniusában kelt levelekben tájékoztatta a Bizottságot, hogy kimutatták a Bonamia ostreae-t Lough Foyle-ban, az Írország és Észak-Írország közötti határon található, közös partmenti vízterületen. E területet korábban Bonamia ostreae-tól mentes területnek találták, ezentúl azonban nem lehet e betegségtől mentesnek tekinteni.
(3)
Ezenkívül Írország kérelmezte a 2002/300/EK határozat Bonamia ostreae tekintetében mentes írországi övezeteket tartalmazó jegyzékének módosítását annak érdekében, hogy az e betegség által érintett területek egyikének földrajzi meghatározása pontosítást nyerjen. Ennek megfelelően a „Logmore, Belmullet” meghatározás helyébe a „Loughmore, Blacksod Bay” meghatározás lép.
(4)
A 2002/300/EK határozatot ennek megfelelően módosítani kell.
(5)
Az ebben a határozatban foglalt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2002/300/EK határozat melléklete helyébe e határozat mellékletének szövege lép.
2. cikk
Ennek a határozatnak a tagállamok a címzettjei.
Kelt Brüsszelben, 2005. október 24-én.